# Rolando Frazer

Rolando Frazer| centar / krilni centar |
| Biografski detalji |
| Rođenje | 3. srpnja 1958.  (1958-07-03)  Ciudad de Panamá, Panama |
| Službena visina | 6 ft 7 in (201 cm) |
| Informacije o karijeri |
| Srednja škola | Strukovna škola Isabel Herrera de Obalda |
| Univerzitet | Briar Cliff (1977–1981) |
| NBA draft | 1981. / Krug: 4. / Pick: 83. ukupno |
| Izabrali ga Indiana Pacers |
| Profesionalna karijera | 1980. – 2001. |
| Pregled karijere |
| 1980 – 1982 |  Polluelos de Aibonito |
| 1982 – 1984 |  Obras Sanitarias |
| 1984 – 1985 |  Polluelos de Aibonito |
| 1985 – 1987 |  TKD Manresa |
| 1987 – 1988 |  Polluelos de Aibonito |
| 1988 – 1989 |  TKD Manresa |
| 1989 – 1995 |  Polluelos de Aibonito |
| 1996 – 1997 |  Capitanes de Arecibo |
| 1997 – 2001 |  Avancinos de Villalba |
|  |
| Reprezentativna karijera |
| 1979 – 1993 |  Panama |
|  |

**Rolando Frazer Thorne** (Ciudad de Panamá, 3. srpnja 1958.), bivši panamski košarkaš i reprezentativac koji je igrao kao centar ili krilni centar. Frazer se smatra jednim od najboljih panamskih košarkaša svih vremena. Iako su ga 1981. na draftu izabrali Indiana Pacersi, nikada nije igrao u NBA ligi, ali je imao vrlo uspješnu klupsku i reprezentativnu karijeru.

## Biografija

Frazer je počeo igrati košarku u Panami, ali već je 1977. godine otišao igrati sveučilišnu košarku u Sjedinjenim Državama. U sklopu programa "Panamskog cjevovoda" (engleski: *Panama Pipeline*), Frazer je bio dio veće grupe panamskih igrača što ih je trener Ray Nacke doveo da igraju košarku za Briar Cliff College u Sioux Cityju, IA. U debitantskoj sezoni imao je prosjek od 15.6 poena po utakmici kao šesti igrač, da bi u drugoj sezoni s prosjekom od 36.4 poena po utakmici bio najbolji strijelac u državi. U trećoj je sezoni imao prosjek od 30.1 poena po utakmici, a njegovu su Charhersi bili najbolje ocijenjena momčad u državi s ukupnim omjerom 27–3. Njegova je sveučilišna karijera bila izrazito uspješna; odigrao je ukupno 118 utakmica uz prosjek od 26.2 poena, 9.4 skoka i 1.7 asistencija po utakmici, uz realizaciju iz polja od 60.5%. Drži 14 od prvih 25 mjesta na listi igrača s najvećim brojem poena u jednoj utakmici, uključujući i rekordnih 56, ostvarenih u 13. veljače 1980. u utakmici protiv Northwestern Wildcatsa, a uz to je i rekorder Chargersa po ukupnom broju skokova (1,110). S 3,078 postignutih poena jedno je vrijeme bio i rekorder u toj kategoriji; trenutno je na drugom mjestu. U članku od 2. veljače 1981. godine, *Sports Illustrated* nazvao je Frazera "Ponosom Panamskog cjevovoda" (engleski: *Pride of the Panama Pipeline*).

Na NBA Draftu 1981. godine, Indiana Pacersi izabrali su ga u 4. krugu drafta kao ukupno 83. izbor, međutim Frazer nikada nije zaigrao u NBA ligi. Većinu svoje profesionalne karijere proveo je u Portoriku, a igrao je i u Argentini i u Španjolskoj. Umirovio se 2001. godine, nakon čega je postao košarkaški sudac.

Za reprezentaciju Paname debitirao je kao petnaestogodišnjak, tijekom svoje druge godine organiziranog igranja košarke. S Panamom je igrao na nizu međunarodnih natjecanja te je, zajedno s Mariom Butlerom, najzaslužniji za uspjeh panamske košarke tijekom 1980-ih godina. Godine 1981. osvojio je s Panamom zlato na Centrobasketu, a sjajno je odigrao i Svjetsko prvenstvo 1982., gdje je s prosjekom od 24.4 poena bio najbolji strijelac te MVP turnira, iako je Panama završila na devetom mjestu.

## Reference

## Vanjske veze

* FIBA profile
* Spanish League profile (`es`)
* Spanish League stats Arhivirano 2019-07-17 na Wayback Machine-u
* Puerto Rican League profile (`es`)
* Puerto Rican League stats
* Briar Cliff Chargers Athletic Hall of Fame Arhivirano 2018-11-13 na Wayback Machine-u
* TheDraftReview.com profile
* Sports Illustrated PRIDE OF THE PANAMA PIPELINE